Dis definitief 'n bestemming vir 'n paartjie wat tyd saam wil spandeer en rustig wees. Pragtige natuur en heerlike kos. Veral die Duitse restaurant, Roterhan, hulle kos was heerlik. Die Golden Gate area is baie mooi vir stap en rondry.
Ek was nog nooit in Parys nie, baie gehoor en ons het die Vrydag daar rondgery en dit was net amazing, dis so mooi klein plekkie wat so baie het om te sien. Ons sal graag weer daar rond kuier.
Ek dink Parys moet die Vaalrivier se moontlikhede as 'n toeristebestemming meer ontgin en ontwikkel. Ons sou graag 'n restaurant/kuierplek op die oewer wou besoek wat miskien ook veerbootvaarte, ens sou aanbied. Ons kon nie 'n skoon, gesellige kuierarea aan die oewer opspoor nie.
Heerlik, veilig, vakansie-atmosfeer met pragtige omliggende berge. 'n Tuiste vir die moeë mens wat van die stad af kom en net 'n paar dae wil ontglip van die gewoel van die stad.
Bloemfontein het baie besienswaardighede, maar die strate en algemene netheid het baie agteruitgegaan.
Clarens het ongelooflike fantastiese vriendelike mense wat nie deur Coronavirus ondergekry is nie. Elke winkeltjie is 'n belewenis en oral word jy vriendelik ontvang. Die restaurante het elkeen besonderse disse. Ek sal beslis Clementines en Post House Restaurante aanbeveel.
Parys bly maar 'n wenner "dorpie" vir wanneer die stadslewe te veel raak. Gelukkig nie ver van ons af nie, soek wel 'n rede om altyd oor te bly. Pragtige skoon dorp met uiters vriendelike mense en die mooiste winkels.